Insomniacks

Insomniacks ialah kumpulan pop rock Malaysia yang dianggotai oleh 4 orang pemuda.

Mereka telah mengeluarkan lagu pertama mereka, "Selalu" pada tahun 2017 yang menjadi runut bunyi drama televisyen yang diadaptasi daripada drama popular Korea Selatan My Coffee Prince di Astro Ria. Kumpulan yang berasal dari Kuala Lumpur ini dianggotai oleh Syed Mir Iqbal (Iqie), Wan Arif Iskandar (Iskandar), Gavin Wong (Gavin) dan Danial Lee Hashim (Dan). Mereka pernah dicalonkan untuk kategori Top 5 Artis Kolaborasi/Duo/Berkumpulan Popular di acara tahunan Anugerah Bintang Popular Berita Harian ke-32. Kerjaya seni mereka mendapat sokongan kelab peminat yang digelarkan sebagai 'Maniacks' & menjadikan kumpulan popular dari luar negara iaitu 5 Seconds of Summer dan  Fall Out Boy sebagai pengaruh utama mereka. 

Mereka juga memulakan debut dalam industri muzik Malaysia dengan mempertaruhkan single kedua berjudul Pulang yang merekodkan Most Week in Charts 2019 (Domestic Song), Most Streamed Domestic 2019 & TOP 10 Most Streamed Singles In Malaysia menurut sumber daripada Persatuan Industri Rakaman Malaysia. Penarafan tersebut menjadikan mereka merupakan satu-satunya kumpulan yang mencatatkan Lagu Paling Lama Berada Di Dalam Carta RIM sepanjang tahun 2019.  . Pada masa yang sama, perkhidmatan penstriman muzik Spotify turut menyenaraikan Insomniacks di dalam Carta 2019 Spotify Wrapped Tertinggi Malaysia sebagai Artis Top 5 Tempatan Paling Banyak Distrim.  

Kerjaya
Pada tahun 2016, Insomniacks telah memuat naik video lagu cover Melayu mereka yang pertama, Terakhir oleh Sufian Suhaimi yang berjaya mencapai 300 ribu tontonan di YouTube. 

Pada tahun 2017, Insomniacks akhirnya mengeluarkan single pertama mereka yang berjudul Selalu dan berjaya mencapai angka 500 ribu tontonan dalam beberapa bulan dilancarkan dan menjadikan lagu mereka sebagai runut bunyi drama bersiri popular My Coffee Prince di Astro Ria.

Selang kemudian, Insomniacks pada tahun 2018 sekali lagi mengeluarkan single kedua berjudul Pulang yang berjaya mencapai angka 18 juta tontonan di YouTube dan secara tidak langsung mengangkat nama mereka di dalam Industri Muzik Malaysia. Mereka juga mengeluarkan Pulang WEDisode secara eksklusif bagi menceritakan secara keseluruhan jalan cerita di dalam Muzik Video Pulang berkenaan sebanyak 4 episod di YouTube rasmi mereka. Atas sambutan yang amat menggalakkan, mereka juga mengeluarkan Pulang (Piano Version) pada tahun 2019. Pulang sehingga kini berjaya merekodkan Lagu Paling Banyak Distrim dan Paling Lama Bertahan selama 106 minggu berturut-turut di dalam Carta RIM mingguan.

Pada tahun 2020, Insomniacks telah mengeluarkan single mereka yang ketiga berjudul Kepala Batu. Selang beberapa bulan, mereka telahpun mengeluarkan album EP mereka tersendiri iaitu Kepala Batu EP yang menampilkan 3 judul lagu baharu iaitu, Here Again, Reminisensi & Langgar di samping lagu mereka terdahulu Kepala Batu & Selalu.

Pada tahun 2024, Insomniacks memperkenalkan EP baharu mereka berjudul Teman, yang menampilkan sebanyak lapan buah lagu. EP ini merangkumi lagu-lagu seperti Sayang/Cinta, Teman, Cerita Kita (menampilkan kolaborasi bersama Nabila Razali), Igauan Malam, Belum Mulai (berduet bersama Nabila Taqiyyah), Temani Hati, Dimana, dan Sempurna. Pelancaran EP ini menandakan kesinambungan perjalanan muzik mereka selepas kejayaan karya-karya terdahulu.

Pada tahun 2025, Insomniacks mempersembahkan EP pertama mereka dalam bahasa Inggeris bertajuk Awake & Dreaming, yang menghimpunkan lima buah lagu: Anti-Hero (Welcome To My Nightmare), Awake and Dreaming, Overdrive (menampilkan Killa Driz), Some Days Are Just Better, dan Why Don’t U Cry?. Menariknya, lagu Awake and Dreaming merupakan karya pertama yang ditulis oleh mereka sepuluh tahun lalu sewaktu awal penubuhan band ini, memberikan nilai sentimental yang mendalam kepada EP tersebut. Bertemakan kesihatan mental, EP ini mencerminkan kepentingan isu tersebut dalam masyarakat moden, sejajar dengan usaha mereka untuk meningkatkan kesedaran melalui muzik.

Tahun 2025 menyaksikan Insomniacks meraih kejayaan penting apabila mereka memenangi anugerah pertama selepas sedekad berkarya. Lagu Belum Mulai, kolaborasi bersama Nabila Taqiyyah, telah diiktiraf sebagai Anugerah Muzik Video Tergempak di Gempak Most Wanted Awards 2024. Mengukuhkan lagi pencapaian tersebut, Insomniacks turut mengumumkan penganjuran konsert sulung solo pertama mereka yang telah berlangsung pada 12 Julai 2025 di Zepp KL, sebagai meraikan ulang tahun ke-10 penubuhan kumpulan tersebut dan pada masa yang sama, Insomniacks mengumumkan single 2025 mereka yang bertajuk Seperti Dulu untuk menghargai kelab peminatnya yang sentiasa menyokong dari dahulu hingga kini.

Ahli kumpulan 
 Syed Mir Iqbal atau lebih dikenali sebagai Iqie  dilahirkan di Kuala Lumpur pada . 
 Vokalis & Gitaris
 Wan Arif Iskandar atau lebih dikenali sebagai Isk dilahirkan di Westminster, United Kingdom pada .
Gitar Bes & Vokalis
 Danial Lee Hashim atau lebih dikenali sebagai Dan dilahirkan di Kuala Lumpur pada 
Gitaris
 Gavin Wong atau lebih dikenali sebagai Gavin dilahirkan di Kuala Lumpur pada .
Dram

Diskografi

Extended play
+ Senarai extended play, menunjukkan nama album, butiran album dan senarai runut Album Butiran album Senarai runut Catatan Dikeluarkan: 24 Julai 2020
 Label: Sony Music Malaysia
 Format: Muat turun digital, penstriman "Here Again"
 "Reminisensi"
 "Langgar"
 "Kepala Batu"
 "Selalu"Teman EP Dikeluarkan : 9 Ogos 2024
 Label: Universal Music Malaysia Sayang/Cinta
 Teman
 Cerita Kita
 Igauan Malam
 Belum Mulai
 Temani Hati
 Dimana
 SempurnaAwake & Dreaming EP• Dikeluarkan : 31 Januari 2025
• Label : Universal Music Malaysia
• Format : Muat turun digital, penstriman1. Anti-Hero (Welcome To My Nightmare)

2. Awake & Dreaming

3. Overdrive 

4. Some Days Are Just Better

5. Why Don’t U Cry?

Single
+ Senarai single, menunjukkan tahun keluaran, tajuk single, nama komposer, nama penulis lirik dan nama albumTajukTahunKomposerPenulis LirikAlbumCatatan 2017 "Selalu"InsomniacksIqie, Iskandar & DanialKepala Batu EP dan My Coffee Prince OST 2018"Pulang"InsomniacksIqie, Danial, Damilia & Iskandar 2019"Pulang" InsomniacksIqie, Danial, Damilia & Iskandar 2020"Kepala Batu"Insomniacks, Faizal Tahir, Mage, Mike Chan & RomeoIqie, Iskandar, Gavin, Danial, Faizal Tahir, Mage, Mike Chan & Romeo Kepala Batu EP"Reminisensi"InsomniacksInsomniacks"Langgar"InsomniacksInsomniacks"Here Again"InsomniacksInsomniacks"Reminisensi" InsomniacksInsomniacks rowspan="9"  2021"Pulang" InsomniacksIqie, Iskandar, Gavin, Danial, Damilia"Reminisensi" InsomniacksInsomniacks 2022"Sempurna"Iqie, Iskandar, Danial, GavinIqie, Danial"Igauan Malam"Iqie, Iskandar, DanialIqie, Iskandar, Danial, Gavin, Maniacks 2023"Lagu Raya"SennaSenna"Cerita Kita"Iqie, Iskandar, DanialIqie, Iskandar, Danial Duet bersama Nabila Razali 2024"Teman"IqieIqie"Belum Mulai"S/EEKInsomniacks, Clara Riva, S/EEK Duet bersama Nabila Taqiyyah"Some Days Are Just Better"Iqie, Danial, IskandarIqie, Danial, Iskandar 2025 "Seperti Dulu"InsomniacksIqie, Danial & Iskandar

Sebagai artis yang ditampilkan
+ Senarai single sebagai artis ditampilkan, menunjukkan tahun keluaran dan nama album Tahun Tajuk Album  2020  Go There If You Miss Me   Night Skies & Visions ft. Iqie of Insomniacks - Go There If You Miss Me (OFFICIAL MUSIC VIDEO) Night Skies & Visions Youtube.

Anugerah dan pencalonan
TahunAnugerahKategoriKeputusan2018Anugerah Planet Muzik 2018Band Terbaik2019Anugerah Bintang Popular Berita Harian ke-32Artis Kolaborasi Duo/Berkumpulan Popular2020Anugerah MeleTOP Era 2020Artis Baharu MeleTOP 2025Gempak Most Wanted Awards 2024Video Muzik Tergempak 2024 (Belum Mulai bersama Nabila Taqiyyah) Anugerah Bintang Popular Berita Harian ke-37 Artis Kolaborasi Duo/Berkumpulan Popular 

Rujukan

 Pautan luar 
 Insomniacks Official di Facebook
 Insomniacks Official di Instagram
 Insomniacks Official di Twitter
 Insomniacks Official di YouTube

Kategori:Kumpulan muzik Malaysia
Kategori:Kumpulan rock Malaysia
Kategori:Kumpulan muzik ditubuhkan pada tahun 2015